Ny finansiel regulering for fondsmæglerselskaber

Opdatering for juni måned 2025

|  |
| --- |
| **OVERBLIK** |
| Implementering af nye EU-regler om fjernsalg af finansielle tjenesteydelser: [link](#A)Ændringer af lovkrav om indrapporteringer, egnethed og hæderlighed m.v.: [link](#B)Ny bekendtgørelse af lov om kapitalmarkeder: [link](#C)Begrænset adgang til registre over reelle ejere: [link](#C1)Ny regnskabsbekendtgørelse: [link](#D)Temarapport om værdipapirhandleres dokumentation: [link](#E)Ny bekendtgørelse om indberetning til Erhvervsstyrelsen: [link](#F)Opdateringer af Kommissionens liste over højrisikolande: [link](#G)Uddybende regler for trusselsstyrede penetrationstests under DORA: [link](#H) |
| 1. **DANSK REGULERING**
 |
| * 1. **Love**
 |
| **Lov nr. 723 af 20. juni 2025 om ændring af lov om forbrugeraftaler og lov om forsikringsaftaler (Øget forbrugerbeskyttelse ved fjernsalg af finansielle tjenesteydelser)**Formålet med loven er at gennemføre direktiv 2023/2673/EU om ændring af direktiv 2011/83/EU for så vidt angår aftaler om finansielle tjenesteydelser indgået ved fjernsalg og om ophævelse af direktiv 2002/65/EF. Loven, som ændrer i forbrugeraftaleloven og forsikringsaftaleloven, indeholder bl.a. reviderede bestemmelser om oplysningskrav i forbindelse med aftaler om fjernsalg af finansielle tjenesteydelser til forbrugerne.Loven trådte i kraft den 19. juni 2026.(Offentliggjort den 21. juni 2025, [link](https://www.retsinformation.dk/eli/lta/2025/723))**Lov nr. 712 af 20. juni 2025 om ændring af lov om finansiel virksomhed, lov om forvaltere af alternative investeringsfonde m.v., lov om investeringsforeninger m.v., hvidvaskloven og forskellige andre love.** (Håndtering af kryptoeksponeringer, udarbejdelse af ESG-omstillingsplaner, nye dokumentationskrav for institutternes ledelsesstruktur, ansvarsfordeling og rapporteringslinjer, tydeligere regler for tilladelse til kreditinstitutter fra lande uden for EU/EØS (tredjelande), ny tilsynsbeføjelse til Finanstilsynet om godkendelse af væsentlige erhvervelser af kapitalandele i andre selskaber, strafbelæggelse af disclosureforordningen, modernisering af reglerne i FAIF-UCITS II-direktivet, styrkelse af reglerne om bekæmpelsen af national og international hvidvask og oprettelse af et fælleseuropæisk adgangspunkt (ESAP) til indsendelse af en række offentliggjorte oplysninger m.v.).Lovændringerne omfatter bl.a. ændringer i lov om fondsmæglerselskaber og investeringsservice og -aktiviteter. Loven indebærer herunder:1. Ændringer i definitionen på en dattervirksomhed.
2. Krav om indsendelse til Finanstilsynet af den offentliggjorte politik om aktivt ejerskab.
3. Indsættelse af et lovgrundlag for, at Finanstilsynet ved tiltrædelse af nye ledelsesmedlemmer påser disses egnethed og hæderlighed. Endvidere fastsættelse af mulighed for betingede godkendelser samt krav om varighed ved afgørelser om, at ledelsesmedlemmet ikke opfylder kravene om egnethed og hæderlighed.
4. Ændringer i reglerne om, hvilke forpligtelser der kan anvendes til at opfylde kravet om nedskrivningsegnede passiver, jf. §§ 202 og 205 i lov om fondsmæglerselskaber og investeringsservice og -aktiviteter, med hensyn til anvendelse af supplerende kapitalinstrumenter, så de stemmer overens med kravene i BRRD II.
5. Implementering af reglerne om indberetning til et fælles europæiske adgangspunkt (ESAP).

(Offentliggjort den 21. juni 2025, [link](https://www.retsinformation.dk/eli/lta/2025/712))**Bekendtgørelse nr. 652 af 10. juni 2025 af lov om kapitalmarkeder**En ny lovbekendtgørelse er offentliggjort.(Offentliggjort den 13. juni 2025, [link](https://www.retsinformation.dk/eli/lta/2025/652))**Lov nr. 710 af 20. juni 2025 om ændring af lov om Det Centrale Virksomhedsregister, selskabsloven og forskellige andre love (Begrænsning af adgangen til oplysninger om reelle ejere som følge af 6. hvidvaskdirektiv)**Loven gennemfører dele af 6. hvidvaskdirektiv, som bl.a. har bl.a. til formål at sikre efterlevelse af EU-dommen af 22. november 2022 i de forenede sager C-37/20 og C-601/20, hvorefter adgangen til oplysninger om reelle ejere for den brede offentlighed blev kendt ugyldig. Med loven begrænses adgangen til registeret over reelle ejere, så der fremover alene er adgang for kompetente myndigheder, forpligtede enheder, der gennemfører kundekendskabsprocedurer, og personer med en legitim interesse. Erhvervsstyrelsen bemyndiges i den forbindelse til at fastsætte nærmere regler om adgangen. Erhvervsministeren fastsætter tidspunktet for lovens ikrafttræden.(Offentliggjort den 21. juni 2025, [link](https://www.retsinformation.dk/eli/lta/2025/710)) |
| * 1. **Bekendtgørelser m.v.**
 |
| **Bekendtgørelse** **nr. 658 af 23. maj 2025 om finansielle rapporter for kreditinstitutter og fondsmæglerselskaber m.fl.**I forhold til den tidligere bekendtgørelse foretages følgende ændringer: 1. Overførsel af bestemmelser fra Bekendtgørelse om anvendelse af internationale regnskabsstandarder for virksomheder omfattet af lov om finansiel virksomhed (IFRS-bekendtgørelsen for finansielle virksomheder) til regnskabsbekendtgørelsen.
2. Tilpasninger som følge af opgavebortfaldsloven og kønsbalanceloven.

Bekendtgørelsen trådte i kraft den 1. juli 2025. Den finder med visse undtagelser anvendelse på udarbejdelse og aflæggelse af års- og delårsrapporter, der vedrører regnskabsperioder, der begynder den 1. januar 2025.(Offentliggjort den 14. juni 2025, [link](https://www.retsinformation.dk/eli/lta/2025/658))**Værdipapirhandlere skal sikre opbevaring af deres dokumentation**Finanstilsynet har offentliggjort resultaterne af en temaundersøgelse om opbevaring af dokumentation og brug af ikkegodkendte kommunikationsmidler hos værdipapirhandlere. Finanstilsynet finder, at virksomhederne kan blive bedre til at sikre dokumentation for deres investeringsrelaterede aktiviteter og til at opbevare den korrekt. En del af løsningen kan være en højere grad af automatisering og opfølgning på kontrolresultater. (Offentliggjort den 12. juni 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/jun/vaerdipapirhandlere-skal-sikre-opbevaring-af-deres-dokumentation))**Pengeinstitutter skal integrere bæredygtighed i deres egnethedstest og produktstyring**Finanstilsynet har, som en del af en fælles europæisk tilsynsaktivitet, undersøgt institutternes arbejde med at efterleve kravene til integration af bæredygtighed i egnethedstest og produktstyring. Konklusionerne har tilsvarende relevans for fondsmæglerselskaber.(Offentliggjort den 19. juni 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/jun/baeredygtighed_egnethedstest_produktstyring))**God praksis for interne kontroller og screening af medarbejdere**Finanstilsynet beskriver i et notat en række tiltag, der er god praksis for interne kontroller og screening af medarbejdere i finansielle virksomheder.(Offentliggjort den 23. juni 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/jun/god-praksis-for-interne-kontroller-og-screening-af-medarbejdere))**Bekendtgørelse nr. 913 af 26. juni 2025 om krav til nedskrivningsegnede passiver**Bekendtgørelsen indeholder forskellige lovtekniske ændringer og konsekvensrettelser efter vedtagelse af ny lovgivning. Dertil kommer nogle få ændringer, som udspringer af BRRD II-direktivet, og som alene har betydning for finansielle koncerner, der er bygget op omkring et centralt organ, og som ikke findes i Danmark.Bekendtgørelsen trådte i kraft den 1. juli 2025 og ophæver samtidig den tilsvarende bekendtgørelse nr. 7 af 9. januar 2025.(Offentliggjort den 28. juni 2025, [link](https://www.retsinformation.dk/eli/lta/2025/913))**Bekendtgørelse nr. 917 af 27. juni 2025 om indberetning til og offentliggørelse af årsrapporter m.v. i Erhvervsstyrelsen for virksomheder omfattet af regnskabsregler fastsat ved eller i henhold til lovgivningen for finansielle virksomheder m.v.**Bekendtgørelsen er en nyudstedelse af en tilsvarende bekendtgørelse af 25. maj 2025. I forhold til den nylige bekendtgørelse er der rettet i forskellige henvisninger til bekendtgørelser, og der er fastsat nye regler om taksonomi i §§ 9 og 12.(Offentliggjort den 28. juni 2025, [link](https://www.retsinformation.dk/eli/lta/2025/917)) |
| 1. **EU-REGULERING (forordninger)**
 |
| * 1. **Niveau 1**
 |
| (Intet nyt) |
| * 1. **Niveau 2**
 |
| **Kommissionen ajourfører listen over højrisikolande for at styrke den internationale bekæmpelse af økonomisk kriminalitet**Algeriet, Angola, Elfenbenskysten, Kenya, Laos, Libanon, Monaco, Namibia, Nepal og Venezuela er blevet føjet til listen, mens Barbados, Gibraltar, Jamaica, Panama, Filippinerne, Senegal, Uganda og De Forenede Arabiske Emirater er fjernet fra listen.(Offentliggjort den 10. juni 2025, [link](https://ec.europa.eu/commission/presscorner/detail/da/ip_25_1378))**Kommissionens delegerede forordning (EU) 2025/1190 af 13. februar 2025 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer de kriterier, der anvendes til at identificere finansielle enheder, som skal gennemføre trusselsbaserede penetrationstest, kravene til og standarderne for anvendelsen af interne testere, kravene vedrørende testomfang, -metode og -tilgang for hver testfase samt resultater, afslutnings- og udbedringsfaser og den type tilsyn og andet relevant samarbejde, der er nødvendigt for gennemførelsen af TLPT og for at lette den gensidige anerkendelse**Denne RTS indeholder specifikationer vedrørende trusselsstyrede penetrationstests i henhold til DORA artikel 26, stk. 11. Forordningen træder i kraft den 8. juli 2025.(Offentliggjort den 18. juni 2025, [link](https://eur-lex.europa.eu/legal-content/DA/TXT/?uri=CELEX%3A32025R1190&qid=1750414774759)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (Intet nyt) |
| * 1. **ESMA**
 |
| (Intet nyt) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* 

*Oversigten er redigeret af advokat Camilla Søborg,* *cas@equitylaw.dk**, tlf. 53500914, som du kan rette henvendelse til, hvis du har kommentarer eller spørgsmål.*



Equity Law Advokatanpartsselskab,CVR-nr. 42512273, Strandvejen 60, DK-2900 Hellerup